## El Centre d’Artesania dona a conéixer els finalistes de l’XI edició dels Premis d’Artesania de la Comunitat Valenciana

*** L’objectiu d’estos guardons, distribuïts en set categories, és incentivar la creació, la innovació i l’adaptació artesanal a les noves tendències del mercat
* La directora general de Comerç, Artesania i Consum destaca “l’alt nivell i la qualitat de les més de cent candidatures presentades”**

**València.**

El Centre d’Artesania de la Comunitat Valenciana, organisme dependent de la Conselleria d’Innovació, Indústria, Comerç i Turisme que dirigix Marián Cano, ha donat a conéixer els finalistes de les set categories que componen l’XI edició dels Premis d’Artesania de la Comunitat Valenciana. Els guanyadors es donaran a conéixer en l’acte d’entrega d’estos premis que tindrà lloc el pròxim dia 29 d’abril a València.

Estos guardons tenen l’objectiu d’incentivar la creació, la innovació, el compromís amb el desenrotllament sostenible i l’adaptació artesanal a les tendències del mercat.

En este sentit, la directora general de Comerç, Artesania i Consum, Maribel Sáez, ha destacat “l’alt nivell i la qualitat de les més de cent candidatures presentades, la qual cosa dona fe de l’excel·lència del treball del nostre sector artesà i de l’oportunitat i justícia d’uns premis que pretenen afermar el seu reconeixement social.”

Després de les seues deliberacions, el jurat d’esta onzena edició, format per experts i persones de prestigi en el sector artesà, ha decidit que estos siguen els finalistes en les set categories convocades.

**Més de 60 finalistes**

El ‘Premi Artesania Comunitat Valenciana’ suposa el màxim reconeixement per a les empreses artesanes i té com a objecte guardonar la globalitat d’una trajectòria empresarial, del saber fer, i la capacitat del conjunt de la seua obra i de les seues iniciatives per a transmetre els valors positius i diferenciats de l’artesania. Les candidatures finalistes en esta categoria, són Althaia Artesana, Pastelería Escoda, Arturo Mora Benavent, Beltrán Hermanos, Sergio Amar Medina i Jesús Calabuig López.

El ‘Premi Tradició’ té com a objecte guardonar les obres desenrotllades per la seua autora o autor amb criteris d’originalitat i singularitat, i inspirades en el saber fer. Els finalistes són Cristian David Morillo López, Pascual Giner Canto, Daniela María Sanz Johnson, María Mercedes Almazán Alcácer, Carolina Beatriz Damonte Santoro, Cristina Montoro Rodríguez, Jaime Guillem Badía, Tiziana Chiara, Sergio Amar Media i José Ángel Boix Martínez.

El ‘Premi Avantguarda’ reconeix les obres caracteritzades pel seu alt valor creatiu i el seu esperit innovador des de l’òptica funcional. Els finalistes són Arturo Mora Benavent, José Luis Montalvo Evangelio, Cristian David Morillo López, Juan José Cardona Fuentes, Área Barbotina, María Teresa Miñana Molla, Alfarería la Navà, Oobuka, Eva María Ferrer Núñez i Eva María Escamilla Tamarit.

El ‘Premi Innova’ està especialment dirigit a l’artesania del sector agroalimentari. Les empreses finalistes són Carnes Varea, Cerveza Artesana Alegría, Restaurante la Montaña, Turrones Agut de Benlloch, Rodrigo Embotits Artesans, Francisca Martín Maicas, Eurorefresc, Raquel Vañó Verdú i Ahumados Viveka.

El ‘Premi Imatge’ distingix l’esforç fet per les empreses artesanes per a aconseguir una imatge de marca artesana reconeguda i valorada pels mercats, considerant aspectes de construcció, concepte, presència, comunicació i màrqueting. Els cinc finalistes són Biojardín Sostenible, María Nieves Clemente Peris, Juan José Cardona Cifuentes, Clara Rodríguez Castellet i Área Barbotina.

El ‘Premi Nous Talents’ està dirigit a estudiants matriculats en universitats especialitzades en disseny i desenrotllament de producte i escoles d’art i disseny de la Comunitat Valenciana. Els finalistes són Sofía María Hernández Gonzálvez, Andrea Parra Oviedo, Aurora Bonet Prieto, Julia Rodrigo Cano, Ana Castelló Vallejo, Álvaro José Selma Cereza, María Peribáñez Abad, Clara Isabel Vercher Boronat, Adrián Calero Todossantos i Laura Alcántara García.

Finalment, el ‘Premi Dona Artesana’ té com a objecte incentivar i realçar el paper creixent i la importància que té el treball de la dona en el conjunt de l’activitat artesana. Les finalistes són Althaia Artesana, Pastelería Escoda, Silvia Mónica Curvetto, María Carmen Sanchis Estruch, Cerveza Artesana Alegría, Simone Bernadette María Simons, María Carmen Ferrando Guillem, Lucía Lorente Ramajo, María Isabel Martínez Esteso i Eva María Ferrer Núñez.

Les peces i les candidatures finalistes de totes les categories s’exhibiran en una mostra conjunta a la sala d’exposicions temporals del Centre d’Artesania de la Comunitat Valenciana fins que es donen a conéixer els guanyadors i l’entrega de premis, prevista per al pròxim 29 d’abril.

Fecha: 03/03/2025